Iэ тедзэгъуэр йокIуэкI
Мэлыжьыхьым и 1-м щIидзауэ йокIуэкI 2020 гъэм и етIуанэ илъэс ныкъуэм цIыхухэм яIэрыхьэну газетхэм, журналхэм Iэ тедзэныр.
Иджыпсту щыIэ щытыкIэм ипкъ иткIэ, цIыхухэм Iэмал яIэщ пощтхэм мыкIуэу, я унэ щIэсыжу газетхэм Iэ традзэну — Урысейм и Пощтым и сайтым иIэ podpiska.pochta.ru жыхуиIэмкIэ апхуэдэ Iуэхутхьэбзэр зэфIагъэкIыфынущ, къэралым къыщыдэкI газет, журнал минит-хум ящыщ дэтхэнэ зыми Iэ трыра-гъэдзэнущ. Iуэхутхьэбзэр тэмэму зэтеухуауэ щытщи, дэнэ щIыпIэ щыпсэуми апхуэдэ щIыкIэкIэ Iэ традзэфынущ нэхъ дэзыхьэх къыдэкIыгъуэхэм.
Газетхэмрэ журналхэмрэ Iэ трегъэдзэным пыщIа лэжьыгъэр мэкъуауэгъуэм ику пщIондэ екIуэкIынущ. Iэ тедзапщIэхэри мы гъэм и япэ илъэс ныкъуэм зэрыщытауэ къэнэжынущ.
Апхуэдэу «Урысейм и пощтым» пещэ «Гуапагъэм и жыг» зыфIаща псапащIэ акцэм. Хэку зауэшхуэм ди къэралым ТекIуэныгъэ къызэрыщихьрэ илъэс 75-рэ щрикъум и пэ къихуэу ирагъэжьа а Iуэхур хуэгъэпсащ зауэм хэтахэм, ар зи нэгу щIэкIа нэхъыжьхэр дэзыхьэх тхыгъэхэр къызытехуэ газетхэмрэ журналхэмкIэ яхуэупсэным, ахэр абы-кIэ гъэгуфIэным. Акцэм хэтыну хуейхэм къагъэсэбэп хъунущ podpiska.pochta.ru/derevo-dobra сайтыр. Зи ныбжь хэкIуэтахэр щапIыж унэхэми хуагъэхь хъунущ къыдэкIыгъуэхэр.
«Адыгэ псалъэр» зыIэрыхьэну хуейхэм хъыбар фыдогъащIэ: мази 6-м ди газетым и уасэр сом 696-рэ кIэпIейкIэ 30-рэщ.
Ди индексыр П 5894.
